ास गया उसी दिन राहुप्रास अर्थात् सूर्य-प्रहरण था। जब इसने जाकर सूर्य के रथ पर उसको पकड़ लिया तब वह बेचारा राहु डर कर वहाँ से हट गया । वह इन्द्रासन पर जा कर कुपित हो इन्द्र से बोला -- "हे इन्द्र ! तुमने मेरी भूख मिटाने के लिए चन्द्र और सूर्य को मुझे दिया था। फिर इस समय उनको दूसरे के अधीन क्यों कर दिया ? देखिए, आज मेरा पर्वकाल था। इससे मैं सूर्य को पकड़ने के लिए ज्योंही
वहाँ पहुँचा त्येही एक दूसरे राहु ने आकर सूर्य को पकड़ लिया ।" यह सुनते ही इन्द्र घबरा कर, सुवर्ण की माला पहने हुए, आसन से उठे और कैलास की चोटी के समान ऊँचे, चार दाँतों वाले, मद बहाते, सजे सजाये, सोने के घण्टे घनघनाते हुए गजेन्द्र पर चढ़े; और राहु को आगे करके वहाँ पहुँचे जहाँ हनुमान् तथा सूर्य थे। परन्तु इन्द्र से पहले ही राहु वहाँ पहुँच गया। हनुमान् ने राहु को देख कर समझा कि यह भी एक फल है। इसलिए वे सूर्य को छोड़ कर इसकी तरफ़ बढ़े । ये थे तो बालक ही, परन्तु पर्वत की चोटी की नाई बड़े दिखाई पड़ते थे । जब राहु ने समझा कि यह तो मेरे ही ऊपर दौड़ा तब वह बेचारा मारे डर के भागने लगा और चिल्लाने लगा कि 'हे इन्द्र ! मुझे बचाओ ।' इन्द्र ने कहा - "डरो मत । मैं इसे मारता हूँ।" इधर ये इस तरह बोल ही रहे थे कि इतने में हनुमान् ऐरावत हाथी को ही बड़ा सा फल समझ कर उसकी ओर लपके । जब हनुमान् लपक कर इन्द्र आदि के ऊपर पहुँचे उस समय उनका रूप क्षण भर में कालानल की भाँति भीषण देख पड़ा । उसे दौड़ते देखकर इन्द्र ने साधारण रीति से, क्रोध-पूर्वक, धीरे से एक वज्र मार दिया। उस वज्र की चोट से हनुमान् पर्वत पर गिर पड़े और उनकी बाई ठोढ़ी कुछ टूट गई । इनको गिरते और विकल होते देख कर वायु इन्द्र पर क्रुद्ध हुए। इससे उन्होंने प्रजा के अहित पर मन लगाया । वायु ने लोगों की देहों के भीतर अपना प्रचार रोक दिया और अपने पुत्र हनुमान् को गोद में ले वह चुपचाप गुफा में जा बैठा । वर्षा को रोक कर जिस तरह इन्द्र सब प्राणियों को पीड़ित करते हैं, उसी तरह अब
विष्ठा और मूत्रस्थान की हवा को रोक कर वायु देवता प्रजा को सताने लगे । वायु के प्रकोप से प्राणी ऊपर को साँस नहीं ले सकते थे और सन्धियों के फूटने से वे लकड़ी की तरह अकड़ गये । वायु के कोप से न कहीं स्वाध्याय होता था, न कहीं वषद् कार और न कहीं क्रिया देख पड़ती थी । सब लोक धर्म-रहित और नरकयातना के भोग में पड़े हुए से देख पड़ते थे। देवता, गन्धर्व, दैत्य और मनुष्य, आदि हाहाकार करते और दुःख से छूटना चाहते थे। वे सब दौड़ते दौड़ते श्री ब्रह्मदेव के पास गये । महोदर रोग से पीड़ित रोगी की भाँति सभी, पेट फुलाये, हाथ जोड़ कर उनसे बोले- "हे भगवन् ! आपने चार तरह के जीव वनाये हैं, और जीवनोपाय-स्वरूप हमको आप वायुदान करते रहते हैं । वह पवन हमारा प्राणेश्वर होकर भी, पढ़े में स्त्री की तरह, रुक कर हमको इस तरह दुःख क्यों दे रहा है । हे दुःखनिवारक ! हम सब वायु के मारे बड़े दुखी होकर आपकी शरण ये है। हमें बचाइए । " यह